CELEX: 62013CN0516
Language: sl
Date: 2013-09-27 00:00:00
Title: Zadeva C-516/13: Predlog za sprejetje predhodne odločbe, ki ga je vložilo Bundesgerichtshof (Nemčija) 27. septembra 2013 – Dimensione Direct Sales s.r.l., Michele Labianca proti Knoll International S.p.A.

14.12.2013   
            
            
               SL
            
            
               Uradni list Evropske unije
            
            
               C 367/24
            
         Predlog za sprejetje predhodne odločbe, ki ga je vložilo Bundesgerichtshof (Nemčija) 27. septembra 2013 – Dimensione Direct Sales s.r.l., Michele Labianca proti Knoll International S.p.A.
   (Zadeva C-516/13)
   2013/C 367/42
   Jezik postopka: nemščina
   
      Predložitveno sodišče
   
   Bundesgerichtshof
   
      Stranki v postopku v glavni stvari
   
   
      Tožeča stranka: Dimensione Direct Sales s.r.l., Michele Labianca
   
      Tožena stranka: Knoll International S.p.A.
   
      Vprašanja za predhodno odločanje
   
   
               1.
            
            
               Ali pravica distribuiranja na podlagi člena 4(1) Direktive 2001/29/ES (1) zajema pravico ponuditi javnosti izvirnik ali primerke dela v nakup?
               Če je odgovor na prvo vprašanje pritrdilen:
            
         
               2.
            
            
               Ali pravica ponuditi javnosti izvirnik ali primerke dela v nakup, poleg ponudbe za sklenitev pogodbe, zajema tudi oglaševalske ukrepe?
            
         
               3.
            
            
               Ali je pravica distribuiranja kršena tudi v primeru, če na podlagi ponudbe ne pride do nakupa izvirnika ali primerkov dela?
            
         
      (1)  Direktiva 2001/29/ES Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi (UL, posebna izdaja v slovenščini, poglavje 17 zvezek 1, str. 230).